Barampakan
Rabu, 11 Maret 2015 00:20
PALUI tamasuk urang nang hakunan wan kada bapilih. Wayah kadada gawian di pahumaan atawa mahadang musim katam,napa haja gawian dihakuninya. Palui parnah umpat batukang, lalu parnah jua umpat mahunur di kantor kalurahan, lalu inya parnah jua jadi supir trak.
Rupanya jadi supir ini lah nang talawas digawinya, sahingga banyak banar pangalamannya salawas jadi supir itu, ada pangalaman nang biasa atau jua nang rahasia.
"Biarpun rahasia tapi bagi sesama supir pasti biasa-biasa haja," ujar Tulamak manambahi imbah mandangar kesah Palui.
"Di samping saling maingkuti rahasia, ada lagi nang kental sesama supir itu Mak ai, yaitu kesetiakawanannya," ujar Palui.
"Napa cuntuhnya Lui?" ujar Tulamak.
"Hi’ih bujuran jar Palui itu kesetiakawannya tinggi banar. Cuntuhnya bila kadada baisian ruku, hakun sabilah dibagi dua," ujar Garbus umpat manyahut.
"Kada cuma itu Bus ai, makanpun hakun sapirng badua," ujar Palui manambahi.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn